|  |  |  |  |  |  |
| --- | --- | --- | --- | --- | --- |
| Cali | | |  |  | |
| Οι Ζορμπς/ Εθνική Αρχή Διαφάνειας σε συνεργασία με το Γραφείο Ηνωμένων Εθνών για τα Ναρκωτικά και το Έγκλημα | | |  | Θεματική:Κοινωνική Συναίσθηση και Ευθύνη  Υποθεματική: Ανθρώπινα δικαιώματα/ Αλληλοσεβασμός και διαφορετικότητα  Απευθύνεται σε μαθητές/μαθήτριες: Πρωτοβάθμιας Εκπαίδευσης (Α’ έως ΣΤ’ Δημοτικού)  Διάρκεια στο τετράμηνο: (Αριθμός εργαστηρίων ή εβδομάδων)7 εργαστήρια/ 12 διδακτικές ώρες κατά προσέγγιση | |
|  | | |  |  | |
| **Περιγραφή (50-100 λέξεις)**Το εκπαιδευτικό υλικό αποβλέπει στην ευαισθητοποίηση των μαθητών/τριών πρωτοβάθμιας εκπαίδευσης ως προς τις κυριότερες αξίες όπως η ακεραιότητα, η δικαιοσύνη, ο σεβασμός, η αλληλεγγύη, η επιείκεια, η αποδοχή, η υπευθυνότητα, η αξιοκρατία και η λογοδοσία συμβάλλοντας στη διαμόρφωση πολιτών που συμπεριφέρονται με εντιμότητα και ενεργούν με σεβασμό προς τους άλλους. Η εκπαιδευτική αυτή διαδρομή πρέπει να ξεκινά όσο το δυνατόν νωρίτερα, ώστε οι μαθητές να γνωρίζουν τα παγκόσμια προβλήματα και τις κοινές προκλήσεις που υπονομεύουν το κράτος δικαίου και επηρεάζουν την κοινωνία. Οι Ζορμπς αφηγούνται την ιστορία ενός φανταστικού πλανήτη και των κατοίκων του, οι οποίοι ανταπεξέρχονται σε διάφορες προκλήσεις χάρη στις αξίες και τις δεξιότητές τους. Το παρόν υλικό αποτελεί ένα χρήσιμο εργαλείο για τη διδασκαλία θεμάτων, όπως η δικαιοσύνη, το διαδικτυακό έγκλημα, τα ανθρώπινα δικαιώματα, η ισότητα των φύλων και η ακεραιότητα.Σημειώνεται ότι έχει αναπτυχθεί και ειδικός Οδηγός προς τους εκπαιδευτικούς πρωτοβάθμιας εκπαίδευσης με αναλυτικές κατευθύνσεις. **Στοχευόμενες δεξιότητες**  * Κριτική σκέψη (δεξιότητες μάθησης) * Συνεργασία (δεξιότητες μάθησης) * Κοινωνικές δεξιότητες (δεξιότητες ζωής) * Πολιτειότητα (δεξιότητες ζωής) * Ενσυναίσθηση και ευαισθησία (δεξιότητες ζωής) * Επίλυση προβλημάτων (δεξιότητες του νου)  **Δραστηριότητες (περιγράφονται ανά εργαστήριο το σενάριο ή οι δραστηριότητες).**  Το εν λόγω εκπαιδευτικό υλικό περιλαμβάνει επτά τεύχη κόμικς τα οποία διατίθενται και σε βίντεο κινουμένων σχεδίων.  Κάθε βίντεο ή/και βιβλίο κόμικς μπορεί να χωριστεί σε τρεις ενότητες: **Ξεκινάμε, Μαθαίνουμε, Σκεφτόμαστε**. Ο/η εκπαιδευτικός μπορεί να ξεκινήσει τη διδασκαλία παρουσιάζοντας το βασικό θέμα του μαθήματος και να συνεχίσει με την αντίστοιχη δραστηριότητα. Οι δραστηριότητες της ενότητας «Σκεφτόμαστε» καλούν τους/τις μαθητές/τριες να σκεφτούν τι έχουν μάθει και να εμβαθύνουν στην κατανόηση της εκάστοτε θεματικής.  Για τη χρήση του υλικού προτείνεται:   * Εισηγητική συζήτηση-αφόρμηση στην αντίστοιχη θεματική του εργαστηρίου. * Παρουσίαση του αντίστοιχου βιβλίου κόμικς είτε με διανομή έντυπου ή ψηφιακού αντίγραφου είτε σε κινούμενα σχέδια. * Κατευθυνόμενη από τον/την εκπαιδευτικό συζήτηση του επεισοδίου. Προσδιορισμός των διακυβευμάτων. * Δραστηριότητες εξοικείωσης των μαθητών/τριών με τυχόν νέες έννοιες με παιγνιώδεις δραστηριότητες όπως παντομίμα, ζωγραφική χαρακτήρων, σύντομα παιχνίδια ρόλων κά.   **1ο εργαστήριο (χρονική διάρκεια) – 60**’   * *Τίτλος επεισοδίου και κόμικς*: Μια νέα αρχή * *Θεματικές:* Κράτος δικαίου, δικαιοσύνη, κουλτούρα νομιμότητας * *Διδασκόμενες αξίες*: Αποδοχή, δικαιοσύνη, σεβασμός * *Δεξιότητες:* Κριτική σκέψη, ενσυναίσθηση, επίλυση διαφορών, ομαδικότητα * *Ηλικίες:* 6 – 12 ετών * *Βασικές ερωτήσεις:* Πώς μπορεί η κοινωνία μας να γίνει περισσότερο βιώσιμη, δίκαιη και ειρηνική; * *Μαθησιακοί στόχοι:*   Α) Να εντοπιστούν ατομικές συμπεριφορές και περιβαλλοντικές ενέργειες που συμβάλλουν στη δημιουργία μιας βιώσιμης, δίκαιης και ειρηνικής κοινωνίας.  Β) Να περιγραφούν οι τρόποι με τους οποίους οι άνθρωποι μπορούν να συμβάλλουν στην προστασία και τη βελτίωση της κοινωνίας.  Γ) Να ληφθούν πρωτοβουλίες ή να υπάρξει δέσμευση σε αξίες που μπορούν να δημιουργήσουν μια περισσότερο βιώσιμη, δίκαιη και ειρηνική κοινωνία.  **2ο εργαστήριο (χρονική διάρκεια) – 75’**   * *Τίτλος επεισοδίου και κόμικς*: Η ομαδική εργασία σώζει τη μέρα * *Θεματικές:*Ισότητα μεταξύ των φύλων * *Διδασκόμενες αξίες*: Αποδοχή, δικαιοσύνη, σεβασμός * *Δεξιότητες:* Κριτική σκέψη, ενσυναίσθηση * *Ηλικίες:*6-9 ετών * *Βασικές ερωτήσεις:* Τί είναι τα έμφυλα στερεότυπα και γιατί θεωρούνται επιβλαβή; * *Μαθησιακοί στόχοι:*   Α) Να αναγνωριστεί η μοναδικότητα κάθε ανθρώπου.  Β) Να εντοπιστούν παραδείγματα έμφυλων στερεοτύπων και να διεξαχθεί σχετική συζήτηση.  Γ) Να κατανοηθούν οι επιβλαβείς συνέπειες των έμφυλων στερεοτύπων.  **3ο εργαστήριο (χρονική διάρκεια) – 90’**   * *Τίτλος επεισοδίου και κόμικς*: Τρία «ΝΑΙ!» για τον σεβασμό * *Θεματικές:*Πρόληψη εγκληματικότητας και ποινική δικαιοσύνη * *Διδασκόμενες αξίες*: Αποδοχή, δικαιοσύνη, σεβασμός * *Δεξιότητες:*Κριτική σκέψη, ενσυναίσθηση, ομαδικότητα * *Ηλικίες:*9 – 12 ετών * *Βασικές ερωτήσεις:*   Α) Τι είναι τα στερεότυπα και οι προκαταλήψεις;  Β) Πώς μπορούμε να διασφαλίσουμε ότι όλοι θα αντιμετωπίζονται με σεβασμό;   * *Μαθησιακοί στόχοι:*   Α) Να κατανοηθεί η έννοια του σεβασμού.  Β) Να εντοπιστούν στερεότυπα και προκαταλήψεις.  Γ) Να κατανοηθούν οι αρνητικές συνέπειες των στερεοτύπων και των προκαταλήψεων.  Δ) Να αναγνωριστεί η σημασία της διαφορετικότητας.  **4ο εργαστήριο (χρονική διάρκεια) – 60’**   * *Τίτλος επεισοδίου και κόμικς*: Τυχεροί όσοι είναι μαθητές * *Θεματικές:*Καταναγκαστική εργασία, διακίνηση προσώπων και παράνομη διακίνηση μεταναστών * *Διδασκόμενες αξίες*: Αποδοχή, δικαιοσύνη, σεβασμός * *Δεξιότητες:*Κριτική σκέψη, ενσυναίσθηση * *Ηλικίες:*9 – 12 ετών * *Βασικές ερωτήσεις:*Τι είναι τα δικαιώματα του παιδιού και πώς μπορούμε να τα υποστηρίξουμε; * *Μαθησιακοί στόχοι:*   Α) Να αναγνωριστεί ότι κάθε παιδί έχει δικαιώματα και να κατανοηθεί η αναγκαιότητα των δικαιωμάτων του παιδιού.  Β) Να εντοπιστούν παραδείγματα δικαιωμάτων του παιδιού.  Γ) Να γίνει κατανοητό ότι δεν απολαμβάνουν όλα τα παιδιά ίσα δικαιώματα.  Δ) Να εντοπιστούν τρόποι για την ενεργή υποστήριξη των δικαιωμάτων του παιδιού.  **5ο εργαστήριο (χρονική διάρκεια) – 75’**   * *Τίτλος επεισοδίου και κόμικς*: Η δικαιοσύνη στο προσκήνιο * *Θεματικές:*Ειρηνική συνύπαρξη, σεβασμός και αποδοχή * *Διδασκόμενες αξίες*: Αποδοχή, δικαιοσύνη, σεβασμός * *Δεξιότητες:*Επίλυση διαφορών, ενσυναίσθηση * *Ηλικίες:*9 – 12 ετών * *Βασικές ερωτήσεις:*   Α) Τι κάνει τον καθέναν μας μοναδικό;  Β) Γιατί θα πρέπει να αναγνωρίζεται η αξία της διαφορετικότητας;   * *Μαθησιακοί στόχοι:*   Α) Να αναγνωρίσουν οι μαθητές τους εαυτούς τους και τους άλλους ως μοναδικά άτομα.  Β) Ναδιακηρυχθεί η αξία της διαφορετικότητας μεταξύ των μαθητών.  Γ) Να κατανοηθεί και να εκτιμηθεί η αξία της διαφορετικότητας.  **6ο εργαστήριο (χρονική διάρκεια) – 60’**   * *Τίτλος επεισοδίου και κόμικς*: Αποκτώντας καλές συνήθειες * *Θεματικές:*Ακεραιότητα και ηθικές αξίες * *Διδασκόμενες αξίες*: Ακεραιότητα, σεβασμός * *Δεξιότητες:*Επίλυση διαφορών, κριτική σκέψη * *Ηλικίες:*6 - 9 ετών * *Βασικές ερωτήσεις:*   Α) Ποιες είναι οι συνέπειες των πράξεών μου;  Β) Γιατί είναι σημαντικό να πράττουμε το σωστό;   * *Μαθησιακοί στόχοι:*   Α) Να γίνουν κατανοητοί οι τρόποι με τους οποίους οι ατομικές επιλογές και πράξεις μπορεί να επιφέρουν θετικές ή αρνητικές συνέπειες για εμάς τους ίδιους, τους άλλους και το περιβάλλον.  Β) Νααναγνωριστεί και να εκτιμηθεί η αξία των θετικών συμπεριφορών και του σεβασμού απέναντι στους άλλους και το περιβάλλον..  Γ) Να εντοπιστεί η σωστή αντιμετώπιση δύσκολων επιλογών και να γίνει κατανοητός ο τρόπος λήψης σωστών αποφάσεων.  **7ο εργαστήριο (χρονική διάρκεια) – 115’**   * *Τίτλος επεισοδίου και κόμικς*: Απλές λύσεις με περίπλοκες συνέπειες * *Θεματικές:*Ακεραιότητα, ηθικές αξίες και ειλικρίνεια * *Διδασκόμενες αξίες*: Ακεραιότητα, ηθικές αξίες, ειλικρίνεια * *Δεξιότητες:*Κριτική σκέψη, ενσυναίσθηση * *Ηλικίες:*9-12 ετών * *Βασικές ερωτήσεις:*   Α) Τι σημαίνει ακεραιότητα, ηθικές αξίες και ειλικρίνεια;  Β) Γιατί είναι σημαντικό να πράττουμε το σωστό, ακόμη κι όταν δεν μας βλέπει κανείς;  Γ) Γιατί είναι σημαντικό να λέμε αυτό που εννοούμε και να εννοούμε αυτό που λέμε;   * *Μαθησιακοί στόχοι:*   Α) Να γίνει κατανοητή η σημασία της ακεραιότητας, των ηθικών αξιών και της ειλικρίνειας.  Β) Να συζητηθεί η αξία της ειλικρίνειας σχετικά με τις προθέσεις του ατόμου και τα κίνητρά του ως προς τους άλλους.  Γ) Να γίνει κατανοητό γιατί τα λόγια θα πρέπει να συμβαδίζουν με τις πράξεις.  Δ) Να εντοπιστούν οι συνέπειες της ανεντιμότητας και της μη ηθικής συμπεριφοράς. **Προσαρμογές για εμποδιζόμενους μαθητές** Περιγραφή (π.χ. δίνονται οδηγίες για τη διαφοροποίηση, δίνεται σε πολύγλωσση μορφή, προβλέπονται κατάλληλες προσαρμογές ή κατάλληλα προσαρμοσμένες δράσεις, αναφέρονται παραδείγματα προσαρμογών)  Τα κινούμενα σχέδια υπάρχουν και σε άλλες γλώσσεςμεταξύ άλλωνΑγγλικά, Αραβικά, Γαλλικά,Ρωσικά, Ισπανικά, Τούρκικα (βλ. σχετικό σύνδεσμο <https://fun-corner.unodc.org/e4j-fun-corner/index.html>). Επίσης,οι ιστορίες των Ζορμπς έχουν αναπτυχθεί και σε μορφή βιβλίων κόμικς σε γλώσσες όπως μεταξύ άλλων Αγγλικά, Αραβικά, Γαλλικά, Γερμανικά, Ρωσικά, Ισπανικά Κινέζικα (βλ. σχετικό σύνδεσμο <https://fun-corner.unodc.org/e4j-fun-corner/en/read.html>).  Το σύνολο του εκπαιδευτικού υλικού διατίθεται και σε γραπτή (εκτυπώσιμο βιβλίο κόμικς σε pdf) και σε κινούμενα σχέδια (animation) τα οποία το κάνουν προσβάσιμο για τους μαθητές με προβλήματα όρασης. **Επέκταση** (παρατίθενται προτάσεις για περαιτέρω επεξεργασία σε άλλες  σχολικές δράσεις ή για προαιρετικές εργασίες)  Οι ιστορίες των Ζορμπς μπορούν να αποτελέσουν έναυσμα συζήτησης και εξοικείωσης των μαθητών/τριών με τις έννοιες των ηθικών αξιών στο πλαίσιο προσέγγισης και κατανόησης του θέματος του Πανελλήνιου Διαγωνισμού Μαθητικής Δημιουργίας «Ηγέτες Ακεραιότητας του Αύριο», ο οποίος διοργανώνεται από το Υπουργείο Παιδείας και Θρησκευμάτων σε συνεργασία με την Εθνική Αρχή Διαφάνειας. **Αξιολόγηση** Σύμφωνα με τις οδηγίες χρήσης του υλικού προτείνεται η μέθοδος της συζήτησης και του αναστοχασμού κατά την ολοκλήρωση κάθε εργαστηρίου. |  | | | **Σύνδεση με το Π.Σ:****Εκτυπώσιμο Υλικό** -Φύλλα εργασίας  - Κάρτες **Απαραίτητοι Σύνδεσμοι****Οπτικοακουστικό υλικό****Διαδραστικό υλικό** <https://fun-corner.unodc.org/e4j-fun-corner/index.html> **Υποστήριξη εκπαιδευτικού** |